paragraph_text: Jiu (izgovor Žiu) je rijeka u rumunjskoj povijesnoj pokrajini Olteniji. Izvire na Karpatima s izvorišnim krakovima Zapadni Jiu (Jiul de Vest) i Istočni Jiu (Jiul de Est). Dolina rijeke Jiu je jedno od najvažnijih rumunjskih nalazišta ugljena i rudarsko središte. Na jugu teče kroz Vlašku nizinu i ulijeva se u Dunav. Najveći gradovi na rijeci su Târgu Jiu i Craiova.